CELEX: 32020D0564
Language: et
Date: 2020-04-23 00:00:00
Title: Nõukogu otsus (ÜVJP) 2020/564, 23. aprill 2020, millega muudetakse otsust (ÜVJP) 2018/298 liidu toetuse kohta Tuumarelvakatsetuste Üldise Keelustamise Lepingu Organisatsiooni (CTBTO) ettevalmistuskomisjoni tegevusele selle järelevalve- ja kontrollivõimekuse tugevdamiseks massihävitusrelvade leviku vastase ELi strateegia rakendamise raames

24.4.2020   
               
               
                  ET
               
               
                  Euroopa Liidu Teataja
               
               
                  L 130/27
               
            
         NÕUKOGU OTSUS (ÜVJP) 2020/564,
         23. aprill 2020,
         millega muudetakse otsust (ÜVJP) 2018/298 liidu toetuse kohta Tuumarelvakatsetuste Üldise Keelustamise Lepingu Organisatsiooni (CTBTO) ettevalmistuskomisjoni tegevusele selle järelevalve- ja kontrollivõimekuse tugevdamiseks massihävitusrelvade leviku vastase ELi strateegia rakendamise raames
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 26. veebruaril 2018 vastu otsuse (ÜVJP) 2018/298 (1).
                  
               
                     (2)
                  
                  
                     Otsuse (ÜVJP) 2018/298 artikli 5 teises lõigus sätestatakse 24 kuu pikkune rakendamisperiood alates otsuse artikli 3 lõikes 3 nimetatud rahastamislepingu sõlmimisest, millega rahastatakse selle otsuse artiklis 1 osutatud tegevusi.
                  
               
                     (3)
                  
                  
                     Rahastamisleping Tuumarelvakatsetuste Üldise Keelustamise Lepingu Organisatsiooni (CTBTO) ettevalmistuskomisjoniga allkirjastati 28. aprillil 2018 ning see kaotab kehtivuse 27. aprillil 2020.
                  
               
                     (4)
                  
                  
                     Dr Lassina ZERBO, CTBTO juhtivsekretär, taotles 19. märtsil 2020 otsusega (ÜVJP) 2018/298 kehtestatud rakendamisperioodi pikendamist kuni 30. novembrini 2020 maailmas esilekerkinud COVID-19 kriisi ning sellega seoses vähem oluliste CTBTO tegevuste ajutise peatamise tõttu.
                  
               
                     (5)
                  
                  
                     Otsust (ÜVJP) 2018/298 tuleks seetõttu muuta.
                  
               
                     (6)
                  
                  
                     Otsuse (ÜVJP) 2018/298 artiklis 1 osutatud tegevustega jätkamine 30. novembrini 2020 ei avalda mõju ressurssidele,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2018/298 artikli 5 teine lõik asendatakse järgmisega:
            „Käesolev otsus kaotab kehtivuse 30. novembril 2020.“
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 23. aprill 2020
            
               
                  Nõukogu nimel
               
               
                  President
               
               G. GRLIĆ RADMAN
            
         
         
            (1)  Nõukogu 26. veebruari 2018. aasta otsus (ÜVJP) 2018/298 liidu toetuse kohta Tuumarelvakatsetuste Üldise Keelustamise Lepingu Organisatsiooni (CTBTO) ettevalmistuskomisjoni tegevusele selle järelevalve- ja kontrollivõimekuse tugevdamiseks massihävitusrelvade leviku vastase ELi strateegia rakendamise raames (ELT L 56, 28.2.2018, lk 34).